Forankring i lov og forskrift

Hensikt

Sikre at det er kjemisk og fysikalsk forlikelighet mellom to legemidler og infusjonsvæsker som infunderes i samme infusjonslumen/løp.

Med forlikelighet menes at det ikke skjer nedbrytning/omdanning av virkestoffet (dette kan skje selv om en ikke ser utfelling eller fargeforandring).

Ansvar

Sykepleiere og leger skal sikre at legemidler som gis i samme lumen/løp er forlikelige.

Utførelse

Bruk Forlikelighetstabell OUS eHåndbok som beskrevet i retningslinjen: OUS eHåndbok: Forlikelighet av infusjoner. Følg Tilsetning til infusjonsvæske ved tilberedning.

Ved spørsmål om forlikelighet av legemidler som ikke er oppført i OUS-tabellen, kontakt lege, farmasøyt tilknyttet avdelingen eller apotek (tlf. 975344).

Helsebiblioteket har også et tilgjengelig oppslagsverk: Micromedex (Søk frem legemidlene i fanen «IV compatibility»).

Viktige å vite om forlikelighet av legemidler:

Det er viktig å vurdere forlikelighet både mellom legemidler og infusjonsvæsker, siden noen legemidler ikke kan blandes ut i enkelte typer infusjonsvæsker

Dersom legemidlene gis på sentralt venekateter og i forskjellige lumen, så er det ikke risiko for uforlikelighet selv om legemidlene gis samtidig.

For grenser ved tilsetning av elektrolytter til infusjonsvæsker bruk gjerne: Blandbarhetstabell for elektrolytter i infusjonsvæsker - Legemidlertilbarn.no

Vær spesielt obs på toverdige ioner, for eksempel Mg2+, Ca2+ og fosfater, karbonater og sulfater. Disse kan gi utfelling av uløselige salter hvis gitt sammen.

Ringer-acetat bør i utgangspunktet gis alene.

Det bør være mindre enn 2 pH-enheter forskjell mellom de to væskene som skal gis i samme lumen.

Det bør alltid undersøkes om legemidler kan gis i samme lumen som TPN, da stabiliteten til TPN-løsningen er lett påvirkelig og evt utfelling ikke kan ses visuelt.

For kontroll av tilsetning til SmofKabiven: Bruk lommekort utarbeidet for Helse Bergen eller SmofKabiven Innholds - og tilsetningsguide.

Se mer på: Går det bra å gi flere i.v. legemidler samtidig - Legemidlertilbarn.no

Interne referanser

1.2.2.1-03	Fordeling av ansvar og oppgaver innen legemiddelhåndtering
1.2.2.1-12	Forankring i lov og forskrift
1.2.2.3-03	Tilsetning til infusjonsvæske
1.2.2.3-08	Forlikelighetstabell OUS eHåndbok
1.2.2.6.1-02	Sterile legemidler - veiledende brukstid og oppbevaring etter anbrudd

Eksterne referanser

2.19.2.7 OUS eHåndbok: Forlikelighet av infusjoner
3.2.2.1.8 Micromedex
3.2.2.2.2 Går det bra å gi flere i.v. legemidler samtidig - Legemidlertilbarn.no
2.10.1 Felleskatalogen
2.7.2 Legemiddelsøk - SPC
3.2.2.1.17.3 SmofKabiven Innholds - og tilsetningsguide
3.2.2.2 Blandbarhetstabell for elektrolytter i infusjonsvæsker - Legemidlertilbarn.no